
	  Parlamentul României   

	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/1438/2.03.2011                                  


	COMISIA PENTRU MUNCĂ ŞI

PROTECŢIE SOCIALĂ

Nr.27/454/2.03.2011

PL.x 357/2010




Către

BIROUL PERMANENT AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.32/2010 privind unele măsuri de ocupare a posturilor din sectorul bugetar, trimis Comisiei pentru administraţie publică, amenajarea teritoriului şi echilibru ecologic şi Comisiei pentru muncă şi protecţie socială pentru dezbatere în fond cu adresa nr. PL.x. 357 din 31 mai 2010.

PREŞEDINTE,






PREŞEDINTE,
Sulfina BARBU





    Victor Paul DOBRE

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.32/2010 privind unele măsuri de ocupare a posturilor din sectorul bugetar

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru muncă şi protecţie socială  au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.32/2010 privind unele măsuri de ocupare a posturilor din sectorul bugetar, trimis cu adresa nr. PLx 357 din 31 mai 2010 şi înregistrată cu nr. 26/1438  din 1 iunie 2010, respectiv nr.27/454 din 2 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul a adoptat proiectul de lege, în calitate de primă Cameră sesizată, în şedinţa din 26 mai 2010.

Consiliul Legislativ a avizat favorabil proiectul de ordonanţă de urgenţă, cu  unele observaţii şi propuneri, conform avizului nr.489 din 21 aprilie 2010.

Comisia juridică, de disciplină şi imunităţi a avizat favorabil proiectul de lege.
Comisia pentru buget, finanţe şi bănci a avizat favorabil proiectul de lege.
Proiectul de lege are ca obiect de reglementare aprobarea unor măsuri care să permită ocuparea posturilor vacante din cadrul ministerelor şi altor instituţii şi autorităţi publice din subordinea Guvernului sau a ministerelor finanţate integral de la bugetul de stat, cu încadrarea în procentul de 15% în limita căruia pot fi ocupate posturile vacante. Astfel, se autorizează Guvernul să aprobe ocuparea posturilor vacante din aceste instituţii, iar urmărirea încadrării în procentul de maximum 15% se realizează pe totalul posturilor vacante.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii celor două comisii au examinat proiectul de lege sus-menţionat, în şedinţa comună din 1 martie 2011.

Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 30 deputaţi. Din numărul total de 30 membri ai Comisiei pentru muncă şi protecţie socială au participat la dezbateri 29 deputaţi.

În urma examinării proiectului de lege şi a opiniilor exprimate de către membrii celor două comisii, s-a hotărât, cu majoritate de voturi (13 voturi împotrivă), adoptarea, proiectului de Lege pentru aprobarea Ordonanţei de urgenţă a Guvernului nr.32/2010 privind unele măsuri de ocupare a posturilor din sectorul bugetar, în forma adoptată de Senat .

În raport de obiectul şi conţinutul reglementării,  proiectul de lege  face parte din categoria legilor ordinare.

           PREŞEDINTE,                             PREŞEDINTE,                                

          Sulfina BARBU   

     Victor Paul DOBRE
                       SECRETAR, 


             SECRETAR,



Gheorghe CIOCAN


Karoly KEREKES
Intocmit,

Consilier,
 Sofia CHELARU






Expert, Decebal Stănescu

